**Корея Республикасида эркин ёллаш тизими бўйича**

**вақтинчалик меҳнат фаолиятини амалга ошириш учун**

**ўтказиладиган тест имтихонлари бўйича**

**МАЪЛУМОТНОМА**

Ташқи меҳнат миграцияси агентлиги томонидан фуқароларни Корея Республикасига вақтинчалик меҳнат фаолиятини амалга ошириш учун (E-9 ишчи виза) жўнатувчи агентлик сифатида тайинланган давлат ташкилоти ҳисобланади.

Корея Республикаси томонидан ишга қабул қилувчи ташкилот сифатида Кореянинг Инсон ресурсларини ривожлантириш хизмати масъул ҳисобланади (Human Resources Development Service of Korea) кейинги матнларда “HRD” деб юритилади.

Тест имтихонларини ўтказишКореянинг Инсон ресурсларини ривожлантириш хизмати томонидан амалга оширилади. Ташқи меҳнат миграцияси агентлиги фақат ташкилотчи сифатида тестларни ташкиллаштиради кейинги матнда “Агентлик” деб юритилади.

Махсус тест (Special eps-topik) имтихони 1-босқичдан иборат ва 1-йилда 3-маротабагача Корея Республикаси томонидан қўйилган талабларга асосан ўтказилиши мумкин.

Махсус тест (Special eps-topik) имтихони Корея Республикасида илгари ишлаб қайтган ва HRD томонидан берилган рўйхатга асосан ўтказилади.

Махсус тест (Special eps-topik) имтихонидан муваффақиятли ўтган фуқароларни фақат ишчини маълумотларини HRDга тақдим қилган корхона танлаши мумкин. Агарда корхона фаолияти тугатилган бўлса ёки корхона рўйхатга киритган ишчисини маълум сабабларга кўра шартнома лойихасини юбормаган (шартнома бермаса) тақдирда, фуқаро умумий танловларда қатнашиш имкониятига эга бўлади.

**Махсус тест (Special eps-topik) имтихонини ўтказилиш тартиби**

**Махсус тест (Special eps-topik) имтихонида қуйидаги фуқаролар қатнашишлари мумкин:**

1. Корея Республикаси томонидан тақдим қилинган рўйхатда мавжуд бўлган фуқаролар;
2. Ёш чегараси 18 ёшга тўлган ҳамда 39 ёшга тўлмаган фуқаролар;
3. Ҳорижга чиқиш учун тақиқи мавжуд бўлмаган фуқаролар (хорижга чиқиш паспорти мавжуд фуқаролар);
4. Ҳар томонлама соғлом, юқумли касалликка чалинмаган фуқаролар;
5. Корея Республикаси худудига киришга тақиқи йўқ фуқаролар;
6. Судланмаган фуқаролар;
7. Корея Республикасида 5 йилдан ортиқ муддатда ишламаган фуқаролар.

HRD томонидан тест ўтказилиши режалаштирилаётган сана бўйича Агентликка маълумот тақдим қилинади.

Агентлик томонидан тест имтихони бўлиб ўтадиган манзил, тест имтихонини ўтказиш воситалари сони (компютерлар сони) бўйича HRDга маълумот тақдим қилинади.

HRD тест имтихонида қатнашувчи фуқароларнинг фамилия исми, паспорт маълумотлардан иборат бўлган рўйхатни Агентликка тақдим қилади.

Агентлик HRD томонидан тақдим қилинган рўйхатга асосан ўрнатилган тартибда махсус тест имтихони ўтказиладиган сана, манзил ва тест имтихонига кириш учун онлайн рўйхатдан ўтиш тартиби, 24 АҚШ доллари миқдоридаги тўловни амалга ошириш усуллари ва ҳисоб рақамини кўрсатган ҳолда раҳбарият билан келишилган ҳолда расмий веб саҳифаси орқали ЭЪЛОН берилади.

Онлайн рўйхатдан ўтган ва ўрнатилган тўловларни амалга оширган фуқаролар махсус “Topik agency” сайти орқали махсус тест имтихонига кириш учун HRD томонидан белгиланган муддатларда Агентлик томонидан рухсатномалар расмийлаштирилади.

Махсус “Topik agency” сайти орқали махсус тест имтихонига кириш учун рухсатномалари расмийлаштирилган фуқаролар сони бўйича HRDга маълумот берилади.

Агентлик томонидан бериган рўйхатга асосан HRD тест имтихон кунини тасдиқлайди ва шу рўйхатга асосан Агентлик тест имтихонларини ташкиллаштирилади.

Махсус тест имтихонидан муваффақиятли ўтган фуқаролар танловлар базасига ўрнатилган тартибда киритиладилар.

Танловлар базасига кирган фуқароларнинг маълумотлари 2 йил давомида иш берувчилар танловида қатнашади.

Ишчиларни танлаш йил давомида хар чоракда ўтказилади.

Шартнома лойихаси ва виза тасдиқномаси келган фуқаролар, HRD томонидан берилган рўйхатга асосан Корея Республикасига вақтинчалик меҳнат фаолиятини амалга ошириш учун 4 йил 10 ой муддатга шарнома асосида жўнатиладилар.

**Eps-topik имтихонини ўтказилиш тартиби**

**Eps-topik тест имтихонида қуйидаги фуқаролар қатнашишлари мумкин:**

1. Ўзбекистон Республикаси фуқаролари;
2. Ёш чегараси 18 ёшга тўлган ҳамда 39 ёшга тўлмаган фуқаролар;
3. Корейс тилини билган фуқаролар;
4. Ҳорижга чиқиш учун тақиқи мавжуд бўлмаган фуқаролар;
5. Ҳар томонлама соғлом, юқумли касалликка чалинмаган фуқаролар;
6. Корея Республикаси худудига киришга тақиқи йўқ фуқаролар;
7. Судланмаган фуқаролар;
8. Корея Республикасида 5 йилдан ортиқ муддатда ишламаган фуқаролар.

- *1-босқич*: Eps-Topik тест имтихонидан муваффақиятли ўтган бўлиши;

- *2-босқич:* малака тест имтихони (Skill test) имтихонидан муваффқиятли ўтган бўлиши:

Eps-topik тест имтихони умумий тартибда ўтказилиб, 1-йилда 1 ёки 2 маротаба Корея Республикаси томонидан қўйилган талабларга асосан ўтказилиши мумкин.

HRD томонидан тест ўтказилиши режалаштирилаётган сана бўйича Агентликка маълумот тақдим қилинади.

Агентлик томонидан тест имтихони бўлиб ўтадиган манзил, тест имтихонини ўтказиш воситалари сони (компютерлар сони) бўйича HRDга маълумот тақдим қилинади.

Агентлик томонидан ўрнатилган тартибда *1-босқич:* ББМ тест имтихонидан камида 100 баллик системада 70 балдан кам бўлмаган натижа кўрсатган ва саралаш натижасига кўра энг юқори балл тўплаган фуқароларнинг рўйхатига асосан Eps-topik тестимтихони ўтказиладиган сана, манзил ва тест имтихонига кириш учун онлайн рўйхатдан ўтиш тартиби, 24 АҚШ доллари миқдоридага тўловни амалга ошириш усуллари ва ҳисоб рақамини кўрсатган ҳолда раҳбарият билан келишилган ҳолда расмий веб саҳифаси орқали ЭЪЛОН берилади.

Онлайн рўйхатдан ўтган ва ўрнатилган тўловларни амалга оширган фуқаролар “Topik agency” сайти орқали Eps-topik тест имтихонига кириш учун HRD томонидан белгиланган муддатларда Агентлик томонидан рухсатномалар расмийлаштирилади.

“Topik agency” сайти орқали Eps-topik тест имтихонига кириш учун рухсатномалари расмийлаштирилган фуқаролар сони бўйича HRDга маълумот берилади.

Агентлик томонидан бериган рўйхатга асосан HRD Eps-topik тест имтихон кунини тасдиқлайди ва шу рўйхатга асосан Агентлик тест имтихонларини ташкиллаштирилади.

Eps-topik тест имтихонидан муваффақиятли ўтган фуқаролар кейинги малака тестида қатнашиш ҳуқуқини киритадилар. Малака тест имтихони ўтказилиш тартиби юқорида кўрсатилаган тартибга асосан ўтказилади.

Малака тестидан муваффақиятли ўтган фуқаролар танловлар базасига ўрнатилган тартибда киритиладилар.

Танловлар базасига кирган фуқароларнинг маълумотлари 2 йил давомида иш берувчилар танловида қатнашади.

Ишчиларни танлаш йил давомида хар чоракда ўтказилади.

Шартнома лойихаси ва виза тасдиқномаси келган фуқаролар, HRD томонидан берилган рўйхатга асосан Корея Республикасига вақтинчалик меҳнат фаолиятини амалга ошириш учун 4 йил 10 ой муддатга шарнома асосида жўнатиладилар.